Lanpostuari uko egiteko bidezko arrazoiak Badaude kasu ezberdinak non Departamentuak onartu egiten duen ordezkogai batek lanpostu eskaintza bati uko egitea zerrendan duen lekua galdu gabe. Horietan guztietan, uko egitera eraman duen egoera amaitzen denean interinoak Administrazioari horren berri eman behar dio baldin eta berriro zerrendetan egon nahi badu. Gainera, pertsona batek aldez aurretik lan egiteari uko egin diezaioke. Kasu horretan, uko egiteko agiria maiatzeko lehenengo hamabostaldian aurkeztu behar da Hezkuntza Departamentuan eta pertsona horri ez zaio deituko hurrengo ikasturtean zehar baina etorkizunerako bere zerrendako postua mantenduko du. Lanpostu bati bidezko arrazoi batengatik uko egiteko lau kasu onartzen dira: u Erditze, adopzio edo harreragatik lizentzia egoeran egotea. Egoera hauetako batean dagoen pertsonak deialdiaren unean hartu izango lukeen lanpostua gordetzeko eskubidea izango du eta edoskitze epea amaitu ostean postura itzuli behar du. Dena den, itzultzen ez bada ere, bidezko arrazoi bezala kontuan hartuko da eta pertsona horrek ez du zerrendako postua galduko. u Aitatasun baimenean egotea. u Aldi baterako ezintasun egoeran egotea, hau da, baja medikuan. Baina ordezkogaiak arrazoi pertsonalengatik lanari uko egiten dion kasu hauetaz gain, badira plaza mota zehatz batzuk haiei uko egin arren interinoak zerrendako lekua galtzen ez duena: